wickkiey/tamil-wikipedia-chunked huggingface dataset:
# புதிய ராகம்

## கதைச்சுருக்கம்

பாடகி அனுராதாவிற்கும் (ஜெயசித்ரா) ரகுராமனிற்கும் (ரகுவரன்) திருமணமாகி நான்கு வருடங்களாகியும் குழந்தை இல்லாததால் மகிழ்ச்சியின்றி வாழ்கின்றனர். அனுராதா ஒரு பிரபல பாடகி. ரகுராமனோ கடின உழைப்பின்றி எளிமையாக பணம் சேர்க்க வேண்டும் என்ற எண்ணம் கொண்டவன். அவனுடைய சகோதரி திருமணத்திற்காக தன் மனைவி அனுராதாவின் பணத்தையும், நகையையும் அவளுக்குத் தெரியாமல் திருடுகிறான். அவனது மோசமான குணத்தைப் பற்றி அறிந்திருந்தாலும் அவளால் அவனை எதிர்த்து எதுவும் செய்ய இயலவில்லை. அனுராதா அவளுடைய முன்னாள் காதலன் ராஜாவை (ரகுமான்) சந்திக்கிறாள். அவனுக்குத் திருமணம் ஆகி ஒரு மகன் உள்ளான். அவன் மகனின் பெயர் அனு மோகன் (அம்ரிஷ் கணேஷ்).  
கடந்த காலம்: அனுராதாவின் உதவியால் பிரபலமான பாடகனாகிறான் ராஜா. அவள் மீது காதல் கொள்கிறான். ராஜாவின் உறவுப்பெண் ஷீலா (ரூபிணி) அவனைத் திருமணம் செய்துகொள்ள விரும்புகிறாள். ராஜா தன்னைத் திருமணம் செய்ய மறுப்பதால் தற்கொலைக்கு முயல்கிறாள் ஷீலா. இதனால் மற்றவர்களின் கட்டாயத்தின் பேரில் விருப்பமின்றி ஷீலாவைத் திருமணம் செய்துகொள்கிறான் ராஜா.  
அனுராதாவின் சகோதரன் கோபிக்கும் (வருண் ராஜ்) ரகுராமனுக்கும் பிரச்சனை ஏற்படுகிறது. அப்போது நடைபெறும் வாக்குவாதத்தில் ரகுராமனுக்கு வேறொரு பெண்ணுடன் தொடர்பு உள்ளதைக் கூறிவிடுகிறான் கோபி. அதிர்ச்சிக்குள்ளாகிறாள் அனுராதா. ரகுராமன் அவன் செய்த தவறுக்காக கைது செய்யப்படுகிறான். அப்போதும் தன் கணவனை வெறுக்காமல் அவனுக்குத் துணையாக இருக்கிறாள். ராஜாவின் மகனோடு விளையாடும் சமயங்களில் அவள் மகிழ்ச்சியாக உணர்கிறாள். ராஜாவின் மனைவி ஷீலா இறந்துவிட்டாள் என்ற உண்மை அனுராதாவிற்குத் தெரியவருகிறது. அதன்பின் என்ன நடந்தது என்பது மீதிக்கதை.
# புதிய ராகம்

## நடிகர்கள்

- ஜெயசித்ரா - அனுராதா
- ரகுமான் - ராஜா
- ரகுவரன் - ரகுராமன்
- ரூபிணி - ஷீலா
- அம்ரிஷ் கணேஷ் - அனு மோகன்
- எஸ். எஸ். சந்திரன் - ஜில்
- சின்னி ஜெயந்த் - விவேக்
- வருண் ராஜ் - கோபி
- கோவை சரளா - புல்புல்
- சி. ஆர். சரஸ்வதி - ரகுராமன் தாய்
- பிரதாபச்சந்திரன் - ரகுராமன் தந்தை
- ஓமக்குச்சி நரசிம்மன் - தவில் வாசிப்பவர்
- குண்டு கல்யாணம் - டோலக் வாசிப்பவர்
- சிங்கமுத்து - கிளாரினெட் வாசிப்பவர்
- ஒரு விரல் கிருஷ்ண ராவ்
- பண்டரி பாய் - தாயம்மா
- எஸ். என். லட்சுமி - ராஜாவின் பாட்டி
- டி. எஸ். ராகவேந்திரா - ராஜாவின் தந்தை
- டைப்பிஸ்ட் கோபு
- ஜி. ஸ்ரீனிவாசன்
- கரிகாலன்
- சி. ஐ. டி. சகுந்தலா
- கிரேசி வெங்கடேஷ்
- கங்கை அமரன் - சிறப்புத் தோற்றம்
# புதிய ராகம்

## இசை

படத்தின் இசையமைப்பாளர் இளையராஜா. பாடலாசிரியர் வாலி மற்றும் கண்மணி சுப்பு.  
| 1 | மாலை சூடும் | சித்ரா | 4:38 |  |
| --- | --- | --- | --- | --- |
| 2 | வாடுமோ ஓவியம் | மனோ, எஸ். ஜானகி | 4:56 |  |
| 3 | ஓ ஜனனி | மனோ | 4:55 |  |
| 4 | மல்லிகை மாலை கட்டி | இளையராஜா | 5:01 |  |
| 5 | தெய்வங்கள் | மனோ, எஸ். ஜானகி | 5:01 | } |
# மாசுயைட்டு

**மாசுயைட்டு** (*Masuyite*) என்பது Pb[(UO<sub>2</sub>)<sub>3</sub>O<sub>3</sub>(OH)<sub>2</sub>]•3H<sub>2</sub>O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். யுரேனியம்/ஈய ஆக்சைடு கனிமம் என்று இக்கனிமம் வகைப்படுத்தப்படுகிறது.
1947 ஆம் ஆண்டு காங்கோ மக்களாட்சிக் குடியரசில் உள்ள கட்டாங்கா மாகாணத்தில் முதன்முதலில் மாசுயைட்டு கனிமம் கண்டறியப்பட்டது. பெல்சிய நாட்டு கனிமவியலாளர் குசுதாவா மாசுய்யை (1905-1945) கௌரவிக்கும் விதமாக கனிமத்திற்கு அவர் பெயர் சூட்டப்பட்ட்து.  
பன்னாட்டு கனிமவியல் சங்கம் மாசுயைட்டு கனிமத்தை Bss Msy என்ற குறியீட்டால் அடையாளப்படுத்துகிறது.
# காந்தி ஆசிரம அறக்கட்டளை

**காந்தி ஆசிரம அறக்கட்டளை** அல்லது **அம்பிகா காளிகங்கா தொண்டு அறக்கட்டளை** ( **Gandhi Ashram Trust** (GAT), also called the **Ambika-Kaliganga Charitable Trust**) என்பது 1946 முதல் நவகாளியில் கிராமப்புற வளர்ச்சிக்காக காந்திய தத்துவத்துடன் செயலாற்றிவரும் ஒரு அமைப்பு ஆகும்.  
1947இல் நவகாளிக்கு காந்தி வந்தார். இதனால் அப்பகுதியின் கிராமப்புற வளர்ச்சி மற்றும் அமைதியை குறிப்பாக சமூக நல்லிணக்கம், பெண்கள் முன்னேற்றம் போன்றவற்றை காந்திய வழியில் ஏற்படுத்த இந்த அறக்கட்டளை உருவாக்கப்பட்டது.  
நவகாளியில் 1946இல் இந்து- முஸ்லிம் கலவரம் வெடித்தது. அங்கு பாதிக்கப்பட்ட மக்களுக்காக காந்தியவழியில் பணியாற்ற ஹேமந்த் குமார் என்பவர் தனது சொத்துகளை எழுதிவைத்தார். அதை வைத்து ஜயாக் கிராமத்தில் *அம்பிகா காளிகங்கா தொண்டு அறக்கட்டளை* நிறுவப்பட்டது. பிரிவினைக்குப் பிறகு ஏற்பட்ட பாக்கித்தானிய அரசாங்கத்தின் கொள்கைகள் காரணமாக அறக்கட்டளை தன் செயல்பாடுகளை தொடர இயலாத நிலை ஏற்பட்டது.  
1971இல் வங்காளதேசம் விடுதலை பெற்று தனிநாடான பிறகு, புத்துயுர்பெற்ற அறக்கட்டளையானது 1975இல் காந்தி ஆசிரம அறக்கட்டளை என்று பெயர் மாற்றப்பட்டது. அதன் பிறகு அங்கு அமைதி, கிராம முன்னேற்றம், சமூக ஒற்றுமை ஆகியவற்றுக்காக இந்த ஆசிரமம் பணியாற்றிவருகிறது.  
இது வங்காளதேசத்தின் தென்பகுதியில் உள்ள ஐந்து மாவட்டங்களில் செயல்பட்டு வருகிறது. அமைதியை வளர்த்தல், மனித வளர்ச்சி, மனித உரிமைகள், நல்லாட்சி, கைவினைப் பணி ஊக்குவிப்பு, கல்வி போன்றவை இந்த அமைப்பின் முதன்மை செயல்பாடுகளாக உள்ளன.
# பாரதிதாசன் கலை அறிவியல் கல்லூரி

**பாரதிதாசன் கலை அறிவியல் கல்லூரி **, என்பது ஈரோடு மாவட்டம், எல்லீஸ்பேட்டையில் அமைந்துள்ள ஒரு கலை அறிவியல் கல்லூரி ஆகும். இது பாரதியார் பல்கலைக்கழகத்தின் இணைவுப்பெற்ற கல்லூரிகளில் ஒன்றாகும். இக்கல்லூரி 1995இல் தொடங்கப்பட்டது.
# பாரதிதாசன் கலை அறிவியல் கல்லூரி

## அறிமுகம்

இக்கல்லூரி ஈரோடு மாவட்டம் எல்லீஸ்பேட்டையில் அமைந்துள்ளது. இக்கல்லூரி விவேகானந்தர் கல்வி அறக்கட்டளை மூலம் நடத்தப்படுகிறது. 2019 ஆண்டு காலகட்டத்தில் இக்கல்லூரியில் 15 இளநிலைப் படிப்புகளும், 7 முதுநிலைப் பாடப் பிரிவுகளும் 7 ஆராய்ச்சிப் படிப்புகளும் வழங்கப்பட்டுவருகின்றது.
# நைஸ் டா சில்வேரா

**நைஸ் டா சில்வேரா** ( Nise da Silveira, பிப்ரவரி 15, 1905 - அக்டோபர் 30, 1999) ஒரு பிரேசிலிய மனநல மருத்துவரும், கார்ல் யுங்கு என்ற புகழ் பெற்ற உளவியலாளரின் மாணவரும் ஆவார்.
# நைஸ் டா சில்வேரா

## இளமை

சில்வேரா 1905 இல் பிரேசிலில் உள்ள அலாகோஸ் மாகாணத்தில் மாசியோ என்ற இடத்தில் பிறந்தார். 1926 ஆம் ஆண்டில் பாஹியாவின் மருத்துவப் பள்ளியில் 157 ஆண்களூல் ஒரே பெண்ணாகச் சேர்ந்து பட்டம் பெற்றார் ஒரு அருங்காட்சியகத்தை] நிறுவினார. இது ஓவியம் மற்றும் வடிவழகு ஸ்டூடியோவில் தயாரிக்கப்பட்ட படைப்புகளை சேகரிக்கும் ஆய்வு மற்றும் ஆராய்ச்சி மையம் ஆகும். இங்கு 1940 முதல் இன்றுவரை 3,50,000 படைப்புகளுக்கு மேல் இடம் பெற்றுள்ளது. பிரேஸிலில் அவரது பணி மூலம், நைஸ் டா சில்வேரா கார்ல் யுங்குவின் உளவியலை அறிமுகப்படுத்தினார். அவர் சி. ஜி. யுங்கு ஆய்வுக்குழு என்ற ஒரு குழுவை உருவாக்கி, 1968 வரை அதன் தலைமை தாங்கினார்.  
தொழில் நுட்ப சிகிச்சையின் மீதான அவரது ஆராய்ச்சியும், அன்கான்சியஸ் அருங்காட்சியகத்தின் படங்கள் மற்றும் ஆண்டுகள், கண்காட்சிகள், திரைப்படங்கள், ஆவணப்படங்கள், காட்சிக்கேள்விக் கருவிகள், பாடநெறிகள், சிம்போமிம்கள், வெளியீடுகள் மற்றும் மாநாடுகள் ஆகியவற்றின் வழியான இவரது ஆய்வு தொழில் சிகிச்சை மற்றும் உளவியல் செயல்முறை பற்றிய புரிதலை ஏற்படுத்தியது. நோயாளிகளுக்கும் விலங்குகளுக்கும் இடையில் உணர்ச்சி ரீதியான உறவுகளை ஆராய்வதில் அவர் ஒரு முன்னோடியாகவும் இருந்தார்.
# தொண்டன் (1995 திரைப்படம்)

***தொண்டன்*** (*Thondan*) 1995 ஆம் ஆண்டு முரளி, ரோகிணி மற்றும் ச. ராமதாசு நடிப்பில், கார்வண்ணன் இயக்கத்தில், ஆர். கே. பிலிம் மேக்கர் சர்க்யூட் தயாரிப்பில், ராஜன் சர்மா இசையில் வெளியான தமிழ் திரைப்படம்.
# தொண்டன் (1995 திரைப்படம்)

## கதைச்சுருக்கம்

கோபக்கார இளைஞரான ஜீவா (முரளி) ஒரு ஆட்டோ ஓட்டுநர். அவன் தந்தை அவனை சிறுவயதில் பள்ளிக்கு அனுப்பாமல் வேலைக்கு அனுப்பியதால் அவன் படிக்கவில்லை. தான் படிக்கவில்லை என்பதை அவன் தாழ்வு மனப்பான்மையாக எண்ணி வருந்தினான். எனவே குழந்தைகள் வேலை செய்வதைக் கண்டால் அவன் அவர்களைப் பள்ளியில் சேர்த்து படிக்கவைத்தான். ஜீவாவின் பால்ய நண்பனான இளவேனில் (ஆனந்தராஜ்) நன்கு படித்து காவல் துறை அதிகாரியாகிறான்.  
பெரியநாயகம் (ஞானவேல்) தன் நிறுவனத்தில் குழந்தைத் தொழிலாளர்<nowiki/>களை பணிக்கு அமர்த்தி சட்ட விரோத தொழில்களைச் செய்துவருகிறான். அவனுக்கு அமைச்சரின் (மணிவண்ணன்) ஆதரவு இருப்பதால் இளவேனிலால் அவனைக் கைது செய்ய முடியவில்லை.  
மருத்துவரான சஞ்சீவி ராமன் (ச. ராமதாசு) குழந்தைத் தொழிலாளர்களை பணியமர்த்தக்கூடாது என்பதற்காக போராடிவருபவர். அவர் தொடுத்த வழக்கின் காரணமாக குழந்தைத் தொழிலாளர்களை எந்த நிறுவனமும் பணியமர்த்தக் கூடாதென்று நீதிமன்றம் உத்தரவிடுகிறது. தங்கள் தொழில் பாதிக்கக் காரணமான சஞ்சீவி ராமனைக் கொல்ல பெரியநாயகமும் மற்ற நிறுவன உரிமையாளர்களும் திட்டமிடுகின்றனர். இவர்கள் திட்டமிடுவதைப் பார்த்துவிடும் செல்வியை (வினோதினி) அங்கேயே கொல்கின்றனர். அந்தக் கொலையைக் கண்ட நூலகர் சுபாவைக் (ரோகிணி) கொல்ல துரத்துகிறார்கள். அங்குவரும் ஜீவா அவளைக் காப்பாற்றுகிறான். அதன்பின் என்ன நடந்தது என்பது மீதிக்கதை.
# தொண்டன் (1995 திரைப்படம்)

## நடிகர்கள்

- முரளி - ஜீவா
- ரோகிணி - சுபா
- ஆனந்தராஜ் - இளவேனில்
- மணிவண்ணன் - அமைச்சர்
- ஸ்ரீவித்யா - பாடகர்
- வினோதினி - செல்வி
- வடிவுக்கரசி
- ச. ராமதாசு - மருத்துவர் சஞ்சீவி ராமன்
- ஞானவேல் - பெரியநாயகம்
- லூசு மோகன் - காவலர்
- குமரிமுத்து
- கன்ஷ்யாம்
- இந்திரஜித்
- வில்லியம்ஸ்
- காளீஸ்வரன்
- சஞ்சய்காந்த்
- மதுரை முருகேஷ்
- மதுரை ராமசேகர்
- காஞ்சி துரை
- சத்யநாத்
- சங்கர்
- பொன்மணிக்கம்
- ரங்கம்மாள்
- ஜெயப்பிரகாசு
- மு. கருணாநிதி - மு. கருணாநிதி
# தொண்டன் (1995 திரைப்படம்)

## இசை

படத்தின் இசையமைப்பாளர் மற்றும் பாடலாசிரியர் ராஜன் சர்மா .  
| 1 | லிட்டாளா | மனோ, சித்ரா | 4:41 |  |
| --- | --- | --- | --- | --- |
| 2 | மனமிருந்தால் | மனோ | 3:53 |  |
| 3 | எதுக்கு சிலித்து | சுரேஷ் பீட்டர்ஸ் | 4:40 |  |
| 4 | சின்ன சின்ன | மின்மினி | 4:41 |  |
| 5 | நட்டநடு | முரளி | 3:52 | } |
# சஃபி கோல்ட்வாசர்

**சஃப்ரிரா "சஃபி" கோல்ட்வாசர்** (Shafi Goldwasser, ) ஒரு அமெரிக்க - இஸ்ரேலிய கணினிஅறிவியலாளர் மற்றும் 2012 இல் டூரிங் விருது பெற்றவர். அவர் எம்ஐடியின் மின் பொறியியல் மற்றும் கணினி அறிவியலின் RSA பேராசிரியர் ஆவார். இஸ்ரேலில் உள்ள வேய்ஸ்மன் அறிவியல் நிறுவனம், கணித அறிவியல் பேராசிரியரும், துயலிட்டி டெக்னாலஜிஸ் என்ற நிறுவனத்தின் இணை நிறுவனர் மற்றும் தலைமை விஞ்ஞானியும், பெர்க்லியில் உள்ள கணிதக் கோட்பாடுகளுக்கான சைமன்ஸ் நிறுவனத்தின் இயக்குநரும் ஆவார்.
# சஃபி கோல்ட்வாசர்

## சுயசரிதை

சஃபி 1958 இல் நியூயார்க் நகரத்தில் பிறந்தார். கோல்ட்வாஸர் அவளை பெற்று (1979) கார்னகி மெலன் பல்கலைக்கழக<nowiki/>த்தில் 1979 ஆம் ஆண்டு இருந்து கணிதம் மற்றும் அறிவியலில் இளங்கலை அறிவியல் பட்டம் பெற்றார். பின்னர் கலிபோர்னியா பல்கலைக்கழகம், பெர்க்லி<nowiki/>யில் 1981 ஆண்டு கணினி அறிவியல் துறையில் முதுகலை அறிவியல் பட்டமும் 1984 இல் கணினி அறிவியல் துறையில் ஆய்வாளர்களுக்கான சிறந்த ஆலோசனை வழங்குவதில் நன்கறியப்பட்ட மானுவல் புளூம் என்பவரின் மேற்பார்வையில் முனைவர் பட்டமும் பெற்றார். சஃபி 1983 இல் எம்ஐடி<nowiki/>யில் சேர்ந்தார். 1997 இல் பன்னாட்டுப் பிராந்திய அறிவியல் சங்கத்தின் (RSA) முதலாவது பேராசிரியர் என்ற நிலையை அடைந்தார். அவர் 1993 ஆம் ஆண்டில் எம்ஐடியின் பேராசிரியராகவும், வேய்ஸ்மன் அறிவியல் நிறுவனத்தின் பேராசிரியராகவும் பணியாற்றினார். அவர் எம்ஐடி கணினி அறிவ்யல் மற்றும் செயற்கை நுண்ணறிவு ஆய்வகத்தில் கணக்கீட்டு குழுவில் உறுப்பினராக உள்ளார். கோல்ட்வேசர் 2012 இல் டூரிங் விருதினை இணைந்து பெற்றார். ஜனவரி 1, 2018 இல், பெர்க்லீயிலுள்ள கலிஃபோர்னியா பல்கலைக் கழகத்தில் கணக்கீட்டுக் கோட்பாட்டிற்கான சைமன்ஸ் நிறுவனத்தின் இயக்குநராக ஆனார்.  
நவம்பர் 2016 முதல், கோல்ட்வாசர் துயலிட்டி தொழில்நுட்ப நிறுவனத்தின் முதன்மை விஞ்ஞானி மற்றும் இணை நிறுவனர் ஆவார், இது இஸ்ரேலிய-அமெரிக்க நிறுவனமாகும். இந்நிறுவனம் மேம்பட்ட குறியாக்க நுட்பங்களைப் பயன்படுத்தி பாதுகாப்பான தரவு பகுப்பாய்வுகளைக் வழங்குகிறது. அவர் QED- it, தனிச்சிறப்பாக ஜீரோ நாலெட்ஜ் பிளாக்செயின் , மற்றும் அலோகாரண்ட், ப்ரூஃப்-ஆஃப்- ஸ்டேக் பிளாக்செயின் ஆகியவை அடங்கிய பாதுகாப்பு குறித்த பல தொழில்நுட்பத் துவக்கங்களுக்கான விஞ்ஞான ஆலோசகராக உள்ளார்.
# சளி

**சளி** ஒரு **பல்பகுதியம்** (*Polymer*) . இது வழுவழுப்பான திரவ சுரப்பு ஆகும். சளி சவ்வுகளில் உள்ள சளி சுரப்பி செல்களில் உற்பத்தியாகிறது. இருப்பினும் இது கலப்பு சுரப்பிகளில் இருந்து உருவாகலாம், இது சீரஸ் மற்றும் சளி செல்கள் ஆகிய இரண்டையும் கொண்டிருக்கும். இது ஒரு பிசுபிசுப்பு கொண்ட கூழ்மம். கனிம உப்புக்கள் , கிருமி நாசினி நொதிகள் (லைசோசைம் ), இம்யுனோகுளோபுலின்கள் , மற்றும் லாக்டோஃபெர்ரின் போன்ற கிளைக்கோபுரதம் மற்றும் மியூசின்கள் காணப்படுகின்றன. சளிச் சவ்வில் உள்ள கோப்லட் செல்கள் மற்றும் கீழ்சளிசுரப்பு கோளங்களில் (*submucosal glands*) உற்பத்தி செய்யப்படுகின்றன. சுவாச குழாய் , இரைப்பை குடற்பாதை , சிறுநீரக இனப்பெருக்க மண்டலம் , பார்வை மற்றும் கேள்வி அமைப்புகளில் உள்ள எபிலீரியல் செல்களை (குழாய்களில் உள்ள) பாதுகாக்க உதவுகிறது. நீர்நில வாழ்வன ; மற்றும் செவுள்கள் உள்ள மீன் போன்றவைகளில் நோய்க்காரணி<nowiki/>களான பூஞ்சை , பாக்டீரியா மற்றும் வைரஸ்களுக்கு எதிராக சளி சரப்புகளை உருவாக்கும் செல்கள் புற தோலில் உள்ளன. பெருபாலான சுரப்புகள் இரைகுடல் பகுதியில் சுரக்கின்றன.
# சளி

## சுவாச அமைப்பு

மனித சுவாச தொகுதியில் , **சுவாசவழி மேற்பரப்பு திரவம்** (ASL) என்றும் அழைக்கப்படும் சளி, நுரையீரலின் பாதுகாப்பிற்கு உதவுகிறது. சாதாரண சுவாசத்தின் போது மூக்கு வழியாகச் செல்லும் வெளிப்புற துகள்கள் நுரையீரலை அடையாமல் பாதுகாக்கின்றன.
# சளி

## செரிமான அமைப்பு

மனித செரிமான அமைப்பில், சளி சுரப்பு, உணவு உணவுக்குழாய் வழியாக கடந்து செல்ல உதவுகிறது.
# ரசிக்கும் சீமானே

**ரசிக்கும் சீமானே** 2010 ஆம் ஆண்டு ஸ்ரீகாந்த், அரவிந்த் ஆகாஷ் மற்றும் நவ்யா நாயர் நடிப்பில், ஆர். கே. வித்யாதரன் இயக்கத்தில், திருமலை தயாரிப்பில், விஜய் ஆன்டனி இசையில் வெளியான தமிழ் திரைப்படம்.
# ரசிக்கும் சீமானே

## கதைச்சுருக்கம்

நந்து (ஸ்ரீகாந்த்) மற்றும் அரவிந்த் (அரவிந்த் ஆகாஷ்) இருவரும் ஏழாம் வகுப்புப் படிக்கும்போது அவர்களின் பள்ளியில் படிக்கும் காயத்ரி (நவ்யா நாயர்) என்ற பெண்ணுக்கு தங்கள் இருவரில் யார் மீது அன்பு அதிகம் என்று சண்டையிட்டுக் கொள்கின்றனர். அதை அவளிடம் சென்று கேட்கின்றனர். அவளோ நாம் அனைவரும் இப்போது சிறுபிள்ளைகள். நாம் வளர்ந்து பெரியவர்களாகும் போது உங்களில் யார் மருத்துவர் பணிக்குச் செல்கிறீர்களா அவர்களையே காதலிப்பேன் என்று கூறுகிறாள். அதன்பின் காயத்ரியின் தந்தைக்கு பணிமாறுதல் கிடைப்பதால் அவர்கள் வேறு ஊருக்கு சென்றுவிடுகிறார்கள். நந்துவின் தந்தை அவனது தாயைக் கொன்றுவிட்டுத் தானும் தற்கொலை செய்துகொள்கிறார். அனாதையாகும் நந்து அவன் தந்தையின் நண்பர் (ஆர். கே. வித்யாதரன்) பாதுகாப்பில் வளர்கிறான். அவர் நந்துவை மருத்துவருக்கு படிக்க வைக்க விரும்பவில்லை. மாறாக பிறரை மிரட்டி அவர்களிடமிருந்து பணம் பறிக்கும் திருடனாக மாற்றுகிறார். அதுவே அவன் தொழிலாகிறது.  
இந்நிகழ்வுகளுக்குப் பின் பல வருடங்கள் கழித்து நந்து தன் குரு மற்றும் உதவியாளர் (சத்யன்) துணையுடன் பிறரிடம் மிரட்டி பணம் பறிப்பதை தொழிலாக செய்துவருகிறான். அவனது சிறுவயது தோழியான காயத்ரியை மீண்டும் சந்திக்கிறான். காயத்ரி அவனை சந்திக்கும் முன்பே மருத்துவரான அரவிந்தை சந்தித்திருக்கிறாள். அவள் சிறு வயதில் கூறியபடி இப்போது மருத்துவராக பணிபுரியும் அரவிந்தை காதலிக்கத் தொடுங்கிவிடுவாளோ என்று கலக்கமடைகிறான் நந்து. அவர்கள் ஒருவரையொருவர் காதலிக்காமல் இருக்க பல தடைகளை ஏற்படுத்துகிறான். இறுதியில் காயத்ரியை மணந்தது யார்? என்பதே முடிவு.
# ரசிக்கும் சீமானே

## நடிகர்கள்

- ஸ்ரீகாந்த் - நந்து
- நவ்யா நாயர் - காயத்ரி
- அரவிந்த் ஆகாஷ் - அரவிந்த்
- போஸ் வெங்கட்
- சத்யன்
- மயில்சாமி
- தாமு
- வாசு விக்ரம்
- காதல் தண்டபாணி
- நீலிமா ராணி
- லீமா பாபு - சிறுவயது காயத்ரி
- வஹீதா
# ரசிக்கும் சீமானே

## தயாரிப்பு

இந்தப் படத்துக்கு முதலில் வைத்த பெயர் எட்டப்பன். கதையின் நாயகன் அடுத்தவரை ஏமாற்றி வாழ்க்கையில் முன்னேறுகிறவன் என்பதால் இந்தப் பெயரை தேர்வு செய்திருந்தனர். இதற்கு எட்டப்பனின் வாரிசுகள் எதிர்ப்பு தெரிவித்ததோடு, வழக்கும் தொடர்ந்தனர். இதன் காரணமாக படத்தின் பெயர் ரசிக்கும் சீமானே என்று மாற்றப்பட்டது.  
பராசக்தி திரைப்படத்தில் இடம்பெற்ற "ஓ ரசிக்கும் சீமானே" என்ற பாடல் வரியை இப்படத்தின் தலைப்பாக பயன்படுத்தினர்.
# ரசிக்கும் சீமானே

## இசை

படத்தின் இசையமைப்பாளர் விஜய் ஆண்டனி.  
**பாடல் வரிசை**  
| 1 | ஓ ரசிக்கும் சீமானே | வினய், பாலாஜி |  |
| --- | --- | --- | --- |
| 2 | நான் உன்னை | மாயா, விஜய் ஆன்டனி |  |
| 3 | கோடி கோடி | அர்ஷித் |  |
| 4 | நச்சிலோ நச்சிலோ | பக்ஷி |  |
| 5 | பூவே பூவே | விஜய் ஆண்டனி |  |
| 6 | கோடி கோடி | பிரசன்னா | } |
# நண்டுண்ணிக் கீரிப்பிள்ளை

**நண்டுண்ணிக் கீரிப்பிள்ளை** (*Herpestes urva*) என்பது கீரிப்பிள்ளை சிற்றினமாகும். இது வடகிழக்கு இந்தியத் துணைக்கண்டம், தென்கிழக்கு ஆசியா தெற்கு சீனா, தைவான் வரை பரவியுள்ளது. பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாக இது பட்டியலிடப்பட்டுள்ளது.  
1836-இல் பிரையன் ஹாட்டன் கோட்சொன் முதன்முதலில் இந்த சிற்றினத்தினை விவரித்தார். மத்திய நேபால் பகுதியில் இது உர்வா என்று அழைக்கப்படுகிறது.
# நண்டுண்ணிக் கீரிப்பிள்ளை

## பண்புகள்

பக்கங்களில் சாம்பல் நிறத்துடனும், கழுத்து, மார்பு, வயிறு, கால்கள் என்பன பழுப்பு நிறத்துடனும் காணப்படும். கன்னத்திலிருந்து தோட்பட்டை வரை கழுத்தின் பக்கங்களில் ஒரு பரந்த வெள்ளை நிறக்கோடு உள்ளது.
# நண்டுண்ணிக் கீரிப்பிள்ளை

## பரம்பலும் வாழிடமும்

நண்டுண்ணிக் கீரிப்பிள்ளை வடகிழக்கு இந்தியா , வட மியான்மார், தாய்லாந்து, மலேசியத் தீபகற்பம், லாவோஸ், கம்போடியா மற்றும் வியட்நாம் ஆகிய இடங்களில் காணப்படுகிறது. வங்கதேசத்தில் அரிதாகக் காணப்படுகிறது. கடல் மட்டத்திலிருந்து உயரத்தில் வாழ்கின்றது.
# நண்டுண்ணிக் கீரிப்பிள்ளை

## சூழலும் நடத்தையும்

நண்டுண்ணிக் கீரிப்பிள்ளைகள் நான்கு விலங்குகள் வரை உள்ள குழுக்களாக காணப்படுகின்றன. காலையிலும் மாலை வேளைகளிலும் சுறுசுறுப்பாக இயங்கும். நீச்சல், ஆற்றங்கரையோர வேட்டையில் சிறப்பாகச் செயற்படுகின்றன.  
நண்டுண்ணிக் கீரிப்பிள்ளை என்ற பொதுப் பெயரைக் கொண்டிருப்பினும், இவை உணவாக நண்டுகளை மட்டுமே உண்பதில்லை, இதனுடன் மீன், நத்தைகள், தவளைகள், கொறிணிகள், பறவைகள், ஊர்வன, பூச்சிகள் போன்றவற்றைக் கூட உண்கின்றன.
# நண்டுண்ணிக் கீரிப்பிள்ளை

## பாதுகாப்பு

*Herpestes urva* CITES பின் இணைப்பு III இல் பட்டியலிடப்பட்டுள்ளது .
# ஞான பறவை

ஞான பறவை (***Gnana Paravai***) வியட்நாம் வீடு சுந்தரம் இயக்கத்தில், 1991 ஆம் ஆண்டு வெளிவந்த இந்தியத் தமிழ்த் திரைப்படமாகும். சிவாஜி கணேசன், ஹரிஷ் குமார், சசிகலா, மனோரமா மற்றும் பலர் நடித்திருந்தனர். ஆர். தனபாலன் தயாரிக்க, எம். எஸ். விஸ்வநாதன் இசை அமைக்க, 11 ஜனவரி 1991 ஆம் தேதி இந்தத் திரைப்படம் வெளியானது.
# ஞான பறவை

## நடிகர்கள்

சிவாஜி கணேசன், ஹரிஷ் குமார், சசிகலா, மனோரமா, ராஜசேகர், வி. கே. ராமசாமி, காந்திமதி, ராஜிவ், சின்னி ஜெயந்த், சார்லீ, கே. எஸ். ரகுராம், சுதா, ப்ரியா, சுதா, தில்லை ராஜன், குமரன், சக்தி தாமு, முத்துக்குமார், டாக்டர் ராஜேந்திரன், எம். எஸ். பாஸ்கர், பிரகாசம், மாஸ்டர் சரண்.
# ஞான பறவை

## கதைச்சுருக்கம்

தான் பார்க்கும் நபர்களின் கண்களை வைத்து அவர்களின் சுபாவத்தையும், எதிர் காலத்தையும் கணிக்கத் தெரிந்த முதியவர் சிவாஜி (சிவாஜி கணேசன்) ஆவர். பணக்கார வீட்டைச் சேர்ந்த மாணவனான கிரி (ஹரிஷ் குமார்) தன் நண்பர்களுடன் அதிக பணம் செலவு செய்வதை வழக்கமாக கொண்டவன். சிவாஜியின் மகள் அருணாவை கிரி விரும்புகிறான். ஆனால், கிரியின் காதலை நிராகரித்து அவமானப்படுத்துகிறாள் அருணா. ஆனாலும் அருணாவை விட கிரிக்கு மனமில்லை. பின்னர், அருணாவும் அவளது தோழி ராஜேஸ்வரியும் நண்பர்களுடன் சுற்றுலா செல்கிறார்கள். கிரி அருணாவை பார்த்துவிட்டால், தன் நண்பர்களுடன் பணம் செலவு செய்ய மாட்டான் என்று அவனது நண்பன் ஆண்டவர் பயந்தான். பின்னர், கிரியும் ஆணடவரும் சேர்ந்து அருணாவை அவமானப்படுத்த திட்டம் தீட்டினர். கட்டுப்பாடு இல்லாத பெண் அருணா என்று கூற, அந்த அவப்பெயரை தாங்கமுடியாத அவள், உண்மையை நிலைநாட்ட தற்கொலை செய்துகொள்கிறாள். கிரிக்கும் ராஜேஸ்வரிக்கும் வெறுப்பு அதிகமானது.  
இந்நிலையில், ராஜேஸ்வரியின் உறவினர் தினேஷ் (ராஜசேகர்) ராஜேஸ்வரியின் தங்கையை எரித்து விடுகிறான். ராஜேஸ்வரியை திருமணம் செய்ய தினேஷ் விரும்புகிறான். இறுதியில், சிவாஜியும் கிரியும் ராஜேஸ்வரிக்கு உதவ வருகிறார்கள். ராஜேஸ்வரிக்கு என்னவானது என்பதே மீதிக் கதை ஆகும்.
# ஞான பறவை

## ஒலிப்பதிவு

5 பாடல்களை கொண்ட ஒலித்தொகுப்பு 1991 ஆம் ஆண்டு வெளியானது. வாலி, வலம்புரி ஜான், காமகோடியன் எழுதிய பாடல் வரிகளுக்கு, ம. சு. விசுவநாதன் இசை அமைத்திருந்தார்.  
1. ஆணவம்
1. சின்ன சின்ன
1. காலை மாலை
1. மாக்கு மாக்கு
1. சொல்லித்தர நானிருக்கேன்
# சிவப்பு நிலா (1998 திரைப்படம்)

**சிவப்பு நிலா (*Sivappu Nila*)** 1998 ஆம் ஆண்டு வெளிவந்த இந்தியத் தமிழ் அதிரடித் திரைப்படமாகும். ஜே. ஜார்ஜ் பிரசாத் தயாரித்து, இயக்கியிருந்தார். ராஜா, வினிதா, வினு சக்ரவர்த்தி, வெண்ணிற ஆடை மூர்த்தி, டெல்லி கணேஷ், சின்னி ஜெயந்த், அலெக்ஸ் மற்றும் பலர் நடித்திருந்தனர். தேவா இசை அமைத்த இத்திரைப்படம், 25 டிசம்பர் 1998 ஆம் தேதி வெளியானது.
# சிவப்பு நிலா (1998 திரைப்படம்)

## நடிகர்கள்

ராஜா, வினிதா, வினு சக்ரவர்த்தி, வெண்ணிற ஆடை மூர்த்தி, டெல்லி கணேஷ், சின்னி ஜெயந்த், அலெக்ஸ், பேனெர்ஜீ, லூசே மோகன், ஓமக்குச்சி நரசிம்மன், வாஹினி, இளவரசி, அனுஜா, ஜூனியர் ரதி, துர்கா, மஹேந்திரன், மாஸ்டர் அஜாருத்தீன், ராஜ்காந்த், பீமேஸ்வர ராவ், வி. சத்ய நாராயணா, ஜூடோ ரமேஷ்.
# சிவப்பு நிலா (1998 திரைப்படம்)

## கதைச்சுருக்கம்

கடத்தல்காரன் துரையின் கொலை வழக்கை விசாரிக்கிறார் போலீஸ் அதிகாரி ராஜா (ராஜா). முகமூடியும், கருப்பு கோட்டும் அணிந்து, வெள்ளை குதிரையில் வந்து கொலை செய்தான் என்ற துப்பைத் தவிர வேறுதுவும் ராஜாவிற்கு கிடைக்கவில்லை. அந்நிலையில், ராணி (வினிதா) எனும் கல்லூரி மாணவியை விரும்புகிறார் ராஜா. ராணி போலவே முக ஜாடை கொண்ட ஜான்சியை சந்திக்கிறார் ராஜா. ராணியின் சகோதரி ஜான்சி என்று பொய் சொல்கிறாள். கொள்ளைக்காரன் மருது (அலெக்ஸ்) அதே நபரால் கொல்லப்படுகிறான். ராணி தான் கொலையாளி என்று ராஜா கண்டு பிடிக்க, தனது கடந்த காலத்து உண்மையை கூறினாள் ராணி.  
கடந்த காலத்தில், லட்சுமி (வாஹினி) ராணி மற்றும் அவர்களது தந்தை மாஜி போலீஸ் அதிகாரி ராமச்சந்திரன் (டெல்லி கணேஷ்) ஆகியோர் ஆனந்தமாக வாழ்ந்து வந்தனர். அவ்வாறாக ஒரு நாள், ரவுடி மாணிக்கத்தை லட்சுமி அடித்து விடுகிறாள். கோபமடைந்த மாணிக்கம் அவனது நண்பர்கள் மருது மற்றும் துரையுடன் சேர்ந்து, லட்சுமியை மானபங்க படுத்தினர். புகார் பதிவு செய்தும், சரியான ஆதாரம் இல்லாதால், மூவரையும் நீதிமன்றம் விடுதலை செய்தது. நீதி கிடைக்காத லட்சுமி தற்கொலை செய்ததால், மூவரையும் பழிவாங்க ராணியும் ராமச்சந்திரனும் முடிவு செய்தனர்.  
அனைத்தையும் கேட்ட ராஜா, ராணியை சரணடைய கேட்டுக்கொண்டார். ராஜாவின் பேச்சைக் கேளாமல், மாணிக்கத்தை கொள்கிறாள் ராணி. போதிய ஆதாரம் இல்லாததால், நீதிமன்றம் ராணியை விடுதலை செய்தது.
# சிவப்பு நிலா (1998 திரைப்படம்)

## ஒலிப்பதிவு

5 பாடல்களைக் கொண்ட இசைத்தொகுப்பு 1998 ஆம் ஆண்டு வெளியானது. பொன்னியின் செல்வன் எழுதிய பாடல் வரிகளுக்கு தேவா இசை அமைத்திருந்தார்.  
1. சிவகாசி மேஸ்திரி
1. ஹார்டீனா டைமன்டா
1. பூப்பறிக்க
1. நீ மீன ராசி பொண்ணா
1. பூவுக்குள் புயல்
# ஒலிவ நிறச் சிற்றாமை

**ஓலிவ நிறச் சிற்றாமை** (*Olive ridley turtle*) என்பது இந்தியப் பெருங்கடல், பசிபிக் பெருங்கடல், அட்லாண்டிக் பெருங்கடல் ஆகிய பகுதிகளில் காணப்படும் கடல் ஆமை வகையாகும். இந்த ஆமைகள் இதய வடிவம் கொண்டு ஒலிவ பச்சை நிறத்தில் இருப்பதால் ஒலிவ நிறச் சிற்றாமை என்று பெயர் பெற்றன.  
பெண் ஆமைகளை *இடுலி* என்பர். நவம்பர் - ஏப்ரல் இவை முட்டையிட ஏற்ற காலமாகும். சிற்றாமைகள் அதிக அளவில் கடற்கரைகளில் முட்டையிடும். இவை, இந்திய கிழக்குக் கடற்கரை பகுதியான ஒரிசாவின் கஹிர்மாதா, ருசிகுல்யா, தேவி ஆற்று முகத்துவாரத்தில் பெரிய எண்ணிக்கையில் முட்டையிடுகின்றன. இதற்காக ஆண்டுக்கு ஆறு லட்சம் சிற்றாமைகள் தமிழகம், புதுச்சேரி, ஆந்திர கடலோரப் பகுதியைக் கடந்து செல்கின்றன. ஒவ்வொரு பெண் ஆமையும் ஆண்டுக்கு இரண்டு முறை முட்டை இடும். ஒரு முறைக்கு 50 முதல் 190 முட்டைகள்வரை இடலாம். முட்டையிட்ட 45 முதல் 60 நாட்களுக்குள் குஞ்சு பொரிந்துவிடும். முட்டைகள் பெரும்பாலும் இரவிலேயே பொரிகின்றன. பொரிந்ததும் வெளிவரும் பார்ப்புகள் தன்னியல்பாகவே கடல் நீரில் பட்டுத் தெறிக்கும் நிலவொளியை நோக்கி நகர்கின்றன. இப்போது கடற்கரைகளில் மின்விளக்குகள் மிகுந்துள்ளதால் குழம்பிவிடுகின்றன. பல நூற்றாண்டுகளாகச் சென்னைக் கடற்கரையில் பங்குனித் திங்களின்போது ஆயிரக்கணக்கில் இவ்வாமைகள் முட்டையிடுகின்றன. அதனால் இவ்வாமையை **பங்குனி ஆமை** என்று அழைக்கின்றனர். பெண் ஆமைக் குஞ்சுகள் எந்தக் கடற்கரையில் பிறந்தனவோ, அதே கடற்கரைக்கு வளர்ந்து கருத்தரித்த பிறகு மீண்டும் முட்டையிட வருகின்றன. இவை பிறந்து சுமார் 20-25 ஆண்டுகள் கடந்த பின்னர் கருத்தரிக்கும் பெண் ஆமைகள் இவை பிறந்த இடத்திற்கே மீண்டும் முட்டையிட வருவது மிகுந்த ஆச்சர்யமான ஒன்றாக கருதப்படுகிறது. இந்த ஆமைகளின் உடலில் மாக்னெட்டைட் (Fe3O4) எனும் இரும்புத்தாது உள்ளது என்றும், சிற்றாமைக்குள் இருக்கும் இந்த உயிரி காந்த முள் அவற்றுக்கு வழித்தடம் காட்டும் செயலியாகச் செயல்படுகிறது என்று கால்டெக் பல்கலைக்கழகத்தைச் சேர்ந்த ஆய்வாளர்கள் கண்டுபிடித்துள்ளனர். இவற்றால் இடப்படும் 1,000 முட்டைகளில், ஒன்று மட்டும் வளர்ந்த ஆமைப் பருவத்தை அடைகிறது என்பது குறிப்பிடத்தக்கது.
# ஒலிவ நிறச் சிற்றாமை

## ஆமைகளின் தற்போதைய நிலை

15 ஆம் நூற்றாண்டில் 10 லட்சம் ஆமைகள் பூமியில் வாழ்ந்துள்ளன. இன்றைக்கு அவற்றில் 90 சதவீதம் அழிந்துவிட்டன. அதனால் பங்குனி ஆமைகளை அழித்துவரும் உயிரினமாகச் பன்னாட்டு இயற்கை பாதுகாப்பு சங்கம் வகைப்படுத்தியுள்ளது. முட்டையிட்ட ஆமை தன் குஞ்சுகளைப் பேணும். ஆமைக் குஞ்சு ஒன்றொன்றாகத் தனித்தனியே ஓடிவிடும். ஆமைக் குஞ்சுகளும் நண்டு போல் வளையில் பதுங்கிக்கொள்ளும். ஆமை முட்டை சேற்றில் கிடக்கும். நன்செய் வயலில் உழும்போது ஆமை புரளும்  
ஆமை தன் கால் 4, தலை 1, ஆகிய ஐந்தையும் தன் வலிமையான ஓட்டுக்குள் அடக்கிக்கொள்ளும். ஆமை தடாரிப் பறை போலவும், கிணை பறை போலவும் இருக்கும். அதன் வயிறு கொக்கைப் பிளந்து வைத்தாற்போல வெண்மையாக இருக்கும். ஆமையின் கால்கள் வளைந்திருக்கும். அது பொய்கையில் விழுந்த மாம்பழத்தைத் தன் குட்டிகளோடு சேர்ந்து உண்ணும். "ஆமை வள்ளைக்கொடி படர்ந்த புதரிலும், ஆம்பல் பூத்த குளத்திலும் வாழும்". பனைமரத்துக் கள்ளைக் குடித்துவிட்டுத் தள்ளாடுபவன் போல மெல்ல மெல்ல ஆடி ஆடி நடக்கும். வெயில் தாங்கமாட்டாத ஆமை குளத்தை நாடும்.  
ஆமையை நீரில் போட்டுக் கொதிக்க வைத்துச் சமைப்பர். ஆமையை “நீராடிவிட்டு வா” என்று குளத்தில் விட்டால் திரும்ப வருமா? நெல் அறுக்கும் உழவர் தன் அறுவாளை ஆமை முதுகில் தீட்டிக்கொள்வர். ஆமை முதுகில் நந்துச் சிப்பிகளை உடைத்து உழவர் உண்பர்.
குறளன் ஒருவன் ஆமையைத் தூக்கி நிறுத்தினாற்போல இருந்தானாம். கலித்தொகை 94-31
# மகாராஜா (2011 திரைப்படம்)

**மகாராஜா** 2011 ஆம் ஆண்டு சத்யா, அஞ்சலி மற்றும் நாசர் நடிப்பில், மனோகரன் இயக்கத்தில், டி. இமான் இசையில், ஜே. ரவி தயாரிப்பில், வி. லட்சுமிபதி ஒளிப்பதிவில் மற்றும் பி. சாய் சுரேஷின் படத்தொகுப்பில் வெளியான தமிழ் திரைப்படம்.
# மகாராஜா (2011 திரைப்படம்)

## கதைச்சுருக்கம்

மகாதேவன் (நாசர்) நடுத்தர வயதுள்ள அரசு ஊழியர். அவருடைய மனைவி, மகன், தந்தை ஆகியோருடன் சராசரி வாழ்க்கையை வாழ்ந்து வாழ்பவர். நடுத்தரக் குடும்பங்களுக்கே உரித்தான பொருளாதாரத் திட்டமிடல், எளிமையான வாழ்க்கை முறை, ஆடம்பரமில்லாத உடைகள், வாகனம் மற்றும் வீடு என்ற ஒரு வழமையான, இறுக்கமான வாழ்க்கைமுறை அவருடையது. தனது இந்த ஒரே மாதிரியான வாழ்க்கைமுறையில் சலிப்படையும் அவர் இந்த நெருக்கடியான வாழ்க்கைமுறையை விட்டு, மகிழ்ச்சியானதொரு நவநாகரிக வாழ்க்கை வாழவேண்டும் என்று விரும்புகிறார். அவரது இளவயதில் இருந்ததைப் போன்று தற்போது தனது வாழ்க்கை மாற வேண்டும் என்று உள்ளூர விரும்புகிறார். மேற்கத்திய நாகரிக முறையின் வளர்ச்சியால் இப்போதைய இளைய தலைமுறை அவரது தலைமுறையை விட்டு வெகுதூரம் விலகிநிற்பதாக அவருக்குத் தோன்றுகிறது.  
அரவிந்த் (சத்யா) அமெரிக்காவிலிருந்து வரும் நவநாகரிக இளைஞன். அவனுக்கு சென்னையிலுள்ள கணினி மென்பொருள் நிறுவனத்தில் பணி கிடைக்கிறது. அரவிந்தை சந்திக்கும் மகாதேவன் அவன் உறவுமுறையில் தனக்கு மருமகன் என்று அறிகிறார். இருவரும் நண்பர்களைப் போல பழகுகிறார்கள். இளைஞர்களைப் போல நவநாகரிக வாழ்க்கை வாழ வேண்டும் என்ற மகாதேவனின் ஆசையை அரவிந்த் நிறைவேற்றுகிறான். அரவிந்திடம் பழகும் மகாதேவனிடம் ஏற்படும் திடீர் மாற்றத்தால் அவர் குடும்பத்தில் குழப்பங்கள் உருவாகிறது.  
பிரியாவை (அஞ்சலி) சந்திக்கும் அரவிந்த் அவளைக் காதலிக்கிறான். அவளைக் காதலிப்பதால் அவளுக்காக தன்னை மாற்றிக்கொள்ள துவங்குகிறான். சராசரி மனிதர்களின் வாழ்க்கை முறை வழமையான ஒன்றாக இருந்தாலும் அந்த வாழ்க்கையே நிரந்தரமான மகிழ்ச்சியைத் தரும் என்பதைப் புரிந்துகொள்கிறான். தன்னால் மகாதேவனின் குடும்பத்திற்குள் ஏற்பட்ட பிரச்சனைகளை தானே சரிசெய்ய முடிவுசெய்கிறான். அதன்பின் என்ன நடக்கிறது என்பது மீதிக்கதை.
# மகாராஜா (2011 திரைப்படம்)

## நடிகர்கள்

- சத்யா - அரவிந்த்
- அஞ்சலி - பிரியா
- நாசர் - மகாதேவன்
- சரண்யா - சீதா
- அனிதா ஹாஸநந்தினி
- கருணாஸ்
- எம். எஸ். விஸ்வநாதன்
# மகாராஜா (2011 திரைப்படம்)

## தயாரிப்பு

நடிகர் அர்ஜுனி<nowiki/>டம் உதவி இயக்குநராகப் பணியாற்றிய மனோகரன் கதை, திரைக்கதை, வசனம் எழுதி இப்படத்தை இயக்குகிறார்.
# மகாராஜா (2011 திரைப்படம்)

## இசை

படத்தின் இசையமைப்பாளர் டி. இமான். பாடலாசிரியர்கள் நா. முத்துக்குமார், பா. விஜய், சினேகன், கிருதியா, யுகபாரதி மற்றும் விவேகா.  
| 1 | அடிடா டமாரம் | டி. இமான், ரோஷினி |  |
| --- | --- | --- | --- |
| 2 | அரே தம்மாரே | அனந்து, நேகா பாசின் |  |
| 3 | ஹலோ நண்பா | விஜய் யேசுதாஸ் |  |
| 4 | மெக்ஸி மெக்ஸிகன் லேடி | ஹரிஹரன் |  |
| 5 | மை நேம் ஐஸ் ராஜு பேபி | பென்னி தயாள், நாசர், ஸ்ரீசரண் |  |
| 6 | ராஜா ராஜா மகாராஜா | கார்த்திக், எம். எல். ஆர். கார்த்திகேயன், சோழர் சாய் | } |
# கமலா காமேஷ்

**கமலா காமேஷ்** (*Kamala Kamesh*) என்பவர் இந்தியத் திரைப்பட நடிகை ஆவார். இவர் தமிழ், மலையாளம் ஆகிய மொழித் திரைப்படங்களில் நடித்துள்ளார்..இவர் ஏறத்தாழ 480 திரைப்படங்களில் நடித்துள்ளார்  
காமேஷ் 1984 இல் இறந்தார். உமா, ரியாஸ் கான் என்ற திரைப்பட நடிகரை திருமணம் செய்து கொண்டார்.
# கமலா காமேஷ்

## திரைப்படவியல்

### தமிழ்

| 1981 | *அலைகள் ஓய்வதில்லை* | விச்சுவின் தாய் |  |
| --- | --- | --- | --- |
| *குடும்பம் ஒரு கதம்பம்* | இலட்சுமியம்மாள் |  |  |
| 1982 | *மணல் கயிறு* | உமாவின் தாய் |  |
| *சிம்லா ஸ்பெஷல்* | பாபுவின் தாய் |  |  |
| *மூன்று முகம்* | சகாய மேரி |  |  |
| *புனித மலர்* |  |  |  |
| *ஈரவிழிக் காவியங்கள்* |  |  |  |
| *கோபுரங்கள் சாய்வதில்லை* | முரளியின் தாய் |  |  |
| *ஆகாய கங்கை* | ஆண்டாள் |  |  |
| *மாமியாரா மருமகளா* |  |  |  |
| *எங்கேயோ கேட்ட குரல்* |  |  |  |
| 1983 | *பகவதிபுரம் ரயில்வே கேட்* |  |  |
| 1984 | *நான் பாடும் பாடல்* |  |  |
| *அன்புள்ள ரஜினிகாந்த்* |  |  |  |
| 1985 | *நவக்கிரக நாயகி* |  |  |
| 1985 | *இரவுப் பூக்கள் * | தாய் |  |
| 1986 | *கடலோரக் கவிதைகள்* | தாயம்மா |  |
| *சம்சாரம் அது மின்சாரம்* | கோதாவரி |  |  |
| *மெல்லத் திறந்தது கதவு* | மீனாட்சி |  |  |
| *ஒரு இனிய உதயம்* | தவுடுவின் தாய் |  |  |
| *பாலைவன ரோஜாக்கள்* |  |  |  |
| *தர்மம்* |  |  |  |
| 1987 | *கடமை கண்ணியம் கட்டுப்பாடு* |  |  |
| *மங்கை ஒரு கங்கை* |  |  |  |
| *ஒரே ஒரு கிராமத்திலே* |  |  |  |
| *இது ஒரு தொடர்கதை* |  |  |  |
| *சட்டம் ஒரு விளையாட்டு* | நாயரின் மனைவி |  |  |
| *கூட்டுப் புழுக்கள்* |  |  |  |
| 1988 | *பெண்மணி அவள் கண்மணி* | கமலா |  |
| *உள்ளத்தில் நல்ல உள்ளம்* |  |  |  |
| *கதாநாயகன்* |  |  |  |
| 1989 | *பொறுத்தது போதும்* |  |  |
| 1990 | *புலன் விசாரணை* | வசந்த கோபாலனின் தாய் |  |
| *பொண்டாட்டி தேவை* | கமலா |  |  |
| *அதிசயப் பிறவி* |  |  |  |
| *பாட்டாளி மகன்* |  |  |  |
| 1991 | *தங்கமான தங்கச்சி* | மீனாட்சி |  |
| *காவல் நிலையம்* | முரளியின் தாய் |  |  |
| *ருத்ரா* |  |  |  |
| 1992 | *சின்ன கவுண்டர்* |  |  |
| *இதுதாண்டா சட்டம்* |  |  |  |
| *டிராவிட் அங்கில்* |  |  |  |
| *திருமதி பழனிச்சாமி* |  |  |  |
| 1993 | *ஆதித்யன்* |  |  |
| 1993 | *சின்னக்கண்ணம்மா* | காயத்ரியின் தாய் |  |
| 1994 | *ஜெய்ஹிந்த்* |  |  |
| 1994 | *புதிய மன்னர்கள்* |  |  |
| 1995 | *சந்திரலேகா* | சந்திரலேகாவின் அத்தை |  |
| 1995 | *மண்ணைத் தொட்டு கும்பிடணும்* |  |  |
| 1995 | *மோகமுள்* | ரங்கண்ணாவின் மனைவி |  |
| 1996 | *அந்திமந்தாரை* |  |  |
| 2001 | *ஆண்டான் அடிமை* |  |  |
| 2004 | *விஷ்வதுளசி* |  |  |
| 2007 | *என் உயிரினும் மேலான* |  |  |
| 2022 | *வீட்ல விசேஷம்* | ஜென்னியின் அத்தை | } |
# வாசுகி (திருவள்ளுவரின் மனைவி)

திருவள்ளூர் கோயிலில் வள்ளுவர் வாசுகி சிலைகள்]]  
**வாசுகி** (பொ.ஊ.மு. முதல் நூற்றாண்டுக்கும் பொ.ஊ. 5-ம் நூற்றாண்டுக்கும் இடையில்) என்பவர் தமிழ் புலவரான திருவள்ளுவரின் மனைவி ஆவார். இவர் கடைச்சங்க அல்லது சங்கம் மருவிய காலத்தைச் சேர்ந்தவராகக் கருதப்படுகிறார். வள்ளுவர், வாசுகி குறித்தான எண்ணற்ற தொன்மக் கதைகள் வழக்கில் உள்ளன.  
வாசுகி தமிழ் மரபில் கற்புக்கரசியாகவும் தமிழ் பெண்களின் முன்மாதிரியாகவும் போற்றப்படுகிறார்.
# வாசுகி (திருவள்ளுவரின் மனைவி)

## மரணம்

வாசுகி இறந்தபின் வள்ளுவர் அவரது உடலை அமர்ந்திருந்த நிலையில் தகனம் செய்தார். வாசுகியின் மரணப்படுக்கையில் வள்ளுவர் வாசுகியை நோக்கி ஒரு பாடலையை இயற்றியதாகக் கூறப்படுகிறது. நாலடிகளைக் கொண்ட அப்பாடல் வரிகள் வள்ளுவர் தன் மனைவி மீது கொண்ட ஆழமாக அன்பை வெளிப்படுத்துவதாக இருந்தது.  
வாசுகியின் மரணத்தின் போது வள்ளுவா் பாடியதாகக் கருதப்படும் பாடல் இதோ:  
:::அடிசிற் கினியாளே! அன்புடை யாளே!  
:::படிசொற் கடவாத பாவாய்!—அடிவருடிப்  
:::பின்தூங்கி முன்எழூஉம் பேதையே போதியோ!  
:::என்தூங்கும் என்கண் இரா.  
அவ்வகையில் தன் மனைவி மீது பாடல் புனைந்த ஒரே தமிழ்ப் புலவராக வள்ளுவர் போற்றப்படுகிறார். காலப்போக்கில் தமிழ் மரபில் அப்பாடலின் வரிகள் தனித்தனியே பொன்மொழிகளாக மாறிவிட்டன.
# வாசுகி (திருவள்ளுவரின் மனைவி)

## சமூகத் தாக்கம்

தனது கணவர் வள்ளுவரின் மீது அளவிலா பக்தி கொண்டவராக அறியப்படும் வாசுகி தமிழ்ப் பெண்களின் மணிமகுடமாகவும் தமிழ் இல்லத்தரசிகளின் இலக்கணமாகவும் குறிப்பிடப்படுகிறார். வள்ளுவர் கோயில் என்று பொதுவாக அறியப்படும் சென்னை மயிலாப்பூரில் உள்ள ஏகாம்பரேஸ்வரர்–காமாட்சி கோயிலில் வாசுகிக்கு தனியாக ஒரு சன்னதி உள்ளது. அங்கு வாசுகியின் சிலை காமாட்சியம்மனின் வடிவில் வடிவமைக்கப்பட்டு வழிபடப்படுகிறது. ஆண்டுதோறும் பங்குனியில் கபாலீஸ்வரர் கோயிலின் பிரம்மோத்ஸவத் திருவிழாவின் போது நடைபெரும் அறுபத்துமூவர் திருஉலாவில் வள்ளுவர் வாசுகி இருவரின் சிலைகளும் ஊர்வலமாக எடுத்துச் செல்லப்படுகின்றன. மயிலாப்பூர் வள்ளுவர் கோவிலுக்கு அருகில் உள்ள திருமண மண்டபம் அவரது பெயரால் "வள்ளுவர்–வாசுகி திருமண மண்டபம்" என அழைக்கப்படுகிறது.
# வாசுகி (திருவள்ளுவரின் மனைவி)

## மரபுத் தாக்கம்

அன்பு, அருள், கருணை, பணிவு, அடக்கம் போன்ற தமிழ் மரபின் நற்குணங்களுக்கு எடுத்துக்காட்டாகவும் பண்பட்ட நல்லொழுக்கத் தமிழ்ப் பெண்ணின் அடையாளமாகவும் வாசுகி போற்றப்படுகிறார். பெண்களுக்கு அறிவுரை கூறும் தனது நூலில் ஔவையார் பெண்களுக்கு முன்னுதாரணமாக வாசுகியை சுட்டுகிறார். அதில் "வள்ளுவரின் மனைவியைப் போல் இல்லறக் கடமைகளையாற்ற வேண்டும்" என்று இளம்பெண்களுக்கு ஒளவை அறிவுறுத்துகிறார்.
# வாசுகி (திருவள்ளுவரின் மனைவி)

## இவற்றையும் காண்க

- திருக்குறள்
- ஏலேலசிங்கன்
# வாசுகி (திருவள்ளுவரின் மனைவி)

## ஆதாரங்கள்

-
-
-
-
-
-
-
-
-
-
-
-
-
-
-
# சில சமயங்களில் (திரைப்படம்)

## நடிகர்கள்

- பிரகாஷ் ராஜ் - கிருஷ்ணமூர்த்தி
- சிரேயா ரெட்டி -தீபா
- அசோக் செல்வன் - பாலமுருகன்
- வருண் - விவேக்
- நாசர் - மருத்துவர்
- எம். எசு. பாசுகர் - ராகவன்
- அஞ்சலி ராவ்
- சண்முகராஜன் - காவல் துறை உயர் அதிகாரி கருணாகரன்
- பாண்டியர்
- "சைவம் ரவி"
- அக்ஷ்ரிதா கிங்கினி
# சில சமயங்களில் (திரைப்படம்)

## தயாரிப்பு

"தீ தனா தன்" படம் வெளியான 2009 டிசம்பருக்குப் பின் இயக்குநர் பிரியதர்சன் எயிட்சு என்ற படத்தில் இந்தி நடிகர் ஆமிர் கானுடன் பணியாற்றப் போவதாக அறிவித்தார். இந்த இணை கதையை பற்றி விவாதித்து திட்டத்தை மேற்கொள்ளத் தீர்மானித்தது ,இயக்குநர் பிரியதர்சன் 2011 பிப்ரவரியில் தான் இன்னும் கதையை விரிவாக்கிக் கொண்டிருப்பதாகத் தெரிவித்தார். இருப்பினும், இயக்குநர் கதை விவாதத்தை முழுமையாக முடிக்க முடியாததால் மே 2012 ல், ஆமீர் கான் மற்றும் பிரியதர்ஷன் ஆகியோர் இந்த திட்டத்தை கைவிட்டனர். இயக்குநர் இந்தி நடிகர் அக்ஷய் குமாரை முன்னணி கதாபாத்திரத்தில் நடிக்க வைக்க மறுபரிசீலனை செய்ய நினைத்தார், ஆனால் அந்த திட்டம் நிறைவேறவில்லை.  
2015 ஜூலையில் , பிரியதர்ஷன், அதற்கு பதிலாக தமிழ்த் திரைப்படத்தில் பிரகாஷ் ராஜ் மற்றும் சிரேயா ரெட்டி ஆகியோர் முன்னணி பாத்திரங்களில் நடிப்பார்கள் என்று அறிவித்தார். சந்தோஷ் சிவன் இத்திரைப்படத்தின் ஒளிப்பதிவாளராக தேர்ந்தெடுக்கப்பட்டார், பீனா பால் மற்றும் சாபு சிரில் ஆகியோர் முறையே படத்தொகுப்பு மற்றும் கலை இயக்குநராக தேர்வு செய்யப்பட்டனர். தனது முன்னாள் உதவியாளரான இயக்குநர் ஏ. எல். விஜயின் "தி பிக் ஸ்டுடியோஸ்" 2 கோடி ரூபாய்க்கு இந்தத் திரைப்படத்தை எடுத்துத் தருவதாக ஒப்பந்தம் செய்தார். நடிகர்கள் மற்றும் படக்குழுவினர் தாங்கள் பெற்றுவரும் ஊதியத்தை விடக் குறைவாகவே பெறுவார்கள் என்வும் அறிவிக்கப்பட்டது. பிரபுதேவா பின்னர் நடிகை அமலா பாலுடன் இணைந்து இப்ப்டத்தை தயாரிப்பதாக அறிவித்தார். "திங் பிக் ஸ்டுடியோஸ்" படத்தின் முக்கிய தயாரிப்பாளராக நியமிக்கப்பட்டார்கள். இப்படத்திற்கு இசையமைப்பாளர் இளையராஜா பின்னணி இசையை மேற்கொண்டார். இந்த படத்தில் பாடல்கள் இல்லை தமிழ் சினிமாவுக்கு இது குறிப்பிடத்தக்க அரிதானதாகும்.  
ஆகஸ்ட் 2015 ல் பிரகாஷ் ராஜ் படத்தில் நடிக்க "சில நேரங்களில்" என்ற தலைப்பில் வெளியிடப்பட்டது. இருபத்தி ஐந்து நாட்களுக்குள் படப்பிடிப்பு முடிவடைந்தது. தயாரிப்பு முடிவடைந்த பிறகு, "சில சமயங்களில்" என்ற பெயரில் இந்தப் படம் மீண்டும் பெயர் மாற்றப்பட்டதாக அமலா பால் அறிவித்தார். சர்வதேச பார்வையாளர்களுக்காக, இந்த திரைப்படம் "சம் டைம்ஸ்" என்ற தலைப்பில் இருந்தது.
# சில சமயங்களில் (திரைப்படம்)

## வெளியீடு

"சம் டைம்ஸ்" நெற்ஃபிளிக்சில் 2018 மே 1 அன்று வெளியானது. இத்திரைப்படம் திரையரங்கில் வெளியிடப்படவில்லை.
# சில சமயங்களில் (திரைப்படம்)

## இதையும் பார்க்க

- கல்கி (2017 குறும்படம்)
- அல்டி (2020 தமிழ்த் திரைப்படம்)
# மூன்றெழுத்தில் என் மூச்சிருக்கும்

**மூன்றெழுத்தில் என் மூச்சிருக்கும்** 1991 ஆம் ஆண்டு விஜயகாந்த் மற்றும் ரூபிணி நடிப்பில், மனோபாலா இயக்கத்தில், வி. என். செல்வராஜ் மற்றும் கே. கே. பாலசுப்ரமணியம் தயாரிப்பில், இளையகங்கை இசையில் வெளியான தமிழ் திரைப்படம்.
# மூன்றெழுத்தில் என் மூச்சிருக்கும்

## கதைச்சுருக்கம்

ஆதரவற்ற அனாதைக் குழந்தையை ஒரு ஏழைத்தம்பதி தெருவில் கண்டெடுக்கிறார்கள். அக்குழந்தைக்கு ராபர்ட் (விஜயகாந்த்) என்று பெயரிட்டு வளர்க்கிறார்கள். சிறு வயதிலேயே தன் வளர்ப்புத் தந்தையின் தச்சுத் தொழிலைக் கற்றுக்கொள்கிறான் ராபர்ட். வளர்ந்து பெரியவனானதும் நாகர்கோயிலில் தன் தொழிலை செய்துவருகிறான். அவன் தம்பி பீட்டர் (ஸ்ரீனிவாஸ் வர்மா) சென்னையில் படிக்கிறான். ராபர்ட் தன் வளர்ப்புத் தாய் மேரியுடன் (ஜெயபாரதி) வசித்துவருகிறான்.  
படிப்பு முடித்து ஊர் திரும்பும் பீட்டர், அவனுடன் சென்னையில் படித்த ஸ்டெல்லாவை (கீதா விஜயன்) காதலிக்கிறான். ஸ்டெல்லாவின் அண்ணன் அமிர்தராஜா (ஆனந்தராஜ்) தன் எதிரிகளைக் கொலை செய்யவும் துணிந்தவன். தன் தங்கையின் காதலைப் பற்றி அறியும் அமிர்தராஜா தன் ஆட்களை வைத்து அவனை அடித்துவிடுகிறான். தன் தம்பியின் காதலை ஆதரிக்கும் ராபர்ட் அவர்கள் திருமணத்தை நடத்திவைப்பதாக அமிர்தராஜாவிடம் சவால்விடுகிறான். தன் செல்வாக்கைப் பயன்படுத்தி ராபர்ட்டிற்கு பல தொல்லைகளைத் தருகிறான். ராபர்ட் தன் காதல் கதையை பீட்டரிடம் கூறுகிறான்.  
ராபர்ட், பார்வதி நம்பூதிரியைக் (ரூபிணி) காதலிக்கிறான். பார்வதியின் தந்தை (திலகன்) அவர்கள் காதலை எதிர்க்கிறார். அவர் சொல்லை மீறும் பார்வதியை அவரே கொல்கிறார். தன் காதலியை இழந்தது தவிக்கும் நிலை தன் தம்பிக்கு வரக்கூடாது என்பதால் அவனுடைய திருமணத்தை நடத்திவைப்பதாக உறுதிகூறுகிறான். அதன்பின் நடந்தது மீதிக்கதை.
# மூன்றெழுத்தில் என் மூச்சிருக்கும்

## நடிகர்கள்

- விஜயகாந்த் - ராபர்ட்
- ரூபிணி - பார்வதி நம்பூதிரி
- ஸ்ரீனிவாஸ் வர்மா - பீட்டர்
- கீதா விஜயன் - ஸ்டெல்லா
- ஆனந்தராஜ் - அமிர்தராஜா
- ஜெயபாரதி - மேரி
- திலகன் - நம்பூதிரி
- மன்சூர் அலி கான் - மோசஸ்
- சத்யப்ரியா - ரோஸி
- வெண்ணிற ஆடை மூர்த்தி - மருத்துவர்
- டி. கே. எஸ். சந்திரன்
- உசிலை மணி
- பசி நாராயணன்
- குள்ளமணி
- ஜே.கே.
- செல்வன். விக்ரம் பாபு - சிறுவயது ராபர்ட்
- செல்வன். சந்தோஷ் - சிறுவயது பீட்டர்
- பேபி ஸ்ரீலேகா - சிறுவயது ஸ்டெல்லா
- பொன்னம்பலம்
# மூன்றெழுத்தில் என் மூச்சிருக்கும்

## இசை

படத்தின் இசையமைப்பாளர் இளையகங்கை. பாடலாசிரியர் காளிதாசன்.  
| 1 | பொட்டு வச்ச பூவே | உமா ரமணன், கோகுலன் | 5:11 |  |
| --- | --- | --- | --- | --- |
| 2 | சந்தன கிளி ரெண்டு | கே. ஜே. யேசுதாஸ், சித்ரா | 4:11 |  |
| 3 | ஓடம் ஒன்று | மனோ, சித்ரா | 4:02 |  |
| 4 | ஆகாயம் கொண்டாடும் (மகிழ்ச்சி) | கே. ஜே. யேசுதாஸ், பி. சுசிலா | 5:39 |  |
| 5 | ஆகாயம் கொண்டாடும் (சோகம்) | கே. ஜே. யேசுதாஸ் | 5:20 |  |
| 6 | உல்லாச தேரு | மயில்சாமி | 4:29 |  |
| 7 | வானம் சொல்லும் | மின்மினி | 5:05 | } |
# பவர் ஆப் உமன்

**பவர் ஆஃப் உமன்** (Power of Women) 2005 தமிழ்த் திரைப்படம், இத்திரைப்படத்தை எழுதி இயக்கியவர் ஜெயதேவி. இப்படத்தில் குஷ்பூ, ஹரிஹரன், ரியாஸ் கான் போன்றோர் முக்கிய வேடங்களில் நடித்திருந்தனர். இசையமைப்பு வித்தியாசாகர் 2005 மே 27 அன்று வெளியாகி கலவையான விமர்சனத்தைப் பெற்றது.
# பவர் ஆப் உமன்

## கதை

ஆத்மா (ஹரிஹரன்) ஒரு சர்வதேச அளவில் புகழ் பெற்ற பாடகர் மற்றும் சமூக ஆர்வலர். அவர் தான் சந்திக்கும் பெண்கள் குறித்து மரண சாசனம் என்கிற புத்தகத்தில் எழுதுகிறார். அவர் எழுதிய புத்தகம் சர்ச்சைக்குள்ளானதால் வீட்டுச் சிறையில் வைக்கப்படுகிறார். அவரைப் பார்க்க வரும் மாணவர்களிடம், கிராமத்துப் பெண் ஜோதியின் (குஷ்பூ) கதையைக் கூறுகிறான். அவள் சிறு வயதிலேயே திருமணமாகி விதவையானதால் அவளது படிப்பு தடைப்படுகிறது. பின்னர், வெளிநாடு வாழ் இந்தியரான ஷியாமை (ரியாஸ் கான்) மணந்து கொண்டு கனடாவிற்குச் செல்கிறாள்.  
அங்கு தனது வாழ்க்கை முறையை மாற்றிக்கொண்டு கணவருடன் நன்றாக வாழ்கிறாள். அவளுக்கு தன் கணவன் சட்ட விரோதச் செயலில் ஈடுபடுவது தெரிகிறது. அதனால் கணவனுக்கு எதிராகப் போராடுகிறாள். ஆத்மா அவளை காதலிக்கிறான், அவளுக்கு ஆறுதலையும் கொடுக்கிறார், அதன்பிறகு, ஷியாம் தனது மனைவி மற்றும் ஆத்மாவை சந்தேகிக்கிறார். கனடாவின் சிஎன் கோபுரத்தை அவளது கணவர் வெடிக்க வைக்கப்போகிறார் என்று ஜோதி கேள்விப்பட்டு, காவல் துறைக்கு தகவல் அளிக்கிறாள். அந்த வெடி விபத்தில் ஷியாம் கொல்லப்படுகிறான். இந்தப் படம் பல்வேறு மதங்களின் புனித நூல்களில் பல்வேறு நிகழ்வுகளை வெளிப்படுத்தும் வகையில் உள்ளது.
# பவர் ஆப் உமன்

## நடிகர்கள்

குஷ்பூ - ஜோதி  
ஹரிஹரன் - ஆத்மா  
ரியாஸ் கான் - ஷ்யாம்  
அமந்தா பிரசாவ்
# பவர் ஆப் உமன்

## தயாரிப்பு

பாடகர் ஹரிஹரன் இதில் அறிமுகமானார். கனடாவின் தொராண்டோ நகரில் ஹரிஹரன் மற்றும் குஷ்பு நடிக்க இதன் படப்பிடிப்பு 2002 வாக்கில் தொடங்கியது .
# பவர் ஆப் உமன்

## வெளியீடு

2005இல் வெளியான இப்படம் பல கலவையான விமர்சனத்தைப் பெற்றது.. ஜெயதேவியின் கதை ஆரம்பத்தில் வலுவானது என்று குறிப்பிட்டு, சராசரிக்கும் குறைவானது என்ற விமர்சனத்தைப் பெற்றது, ஆனால் "கடைசி சில காட்சிகள் அசாதாரணமாகவும், திறமையுடனும் இருக்கின்றன என்ற விமர்சனத்தையும் பெற்றது
# பவர் ஆப் உமன்

## இசையமைப்பு

படத்தின் இசை வித்தியாசாகர்.  
மரகத மழைத்துளி நீயே - ஹரிஹரன், சாதனா சர்கம்  
மலரே நீ வாழ்க - ஹரிஹரன்
# பவர் ஆப் உமன்

## விருதுகள்

- சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)
# கற்பகம் வந்தாச்சு

**கற்பகம் வந்தாச்சு** (*Karpagam Vanthachu*) 1993 ஆம் ஆண்டு அர்ஜுன், இராதிகா நடிப்பில், சங்கர் கணேஷ் இசையில், ஆர். கிருஷ்ணமூர்த்தி இயக்கத்தில், மேஜர் சுந்தர்ராஜனின் மனைவி எஸ். சியாமளா தயாரிப்பில் வெளிவந்த தமிழ்த் திரைப்படம். இப்படம் கோமல் சுவாமிநாதன் எழுதிய மேடை நாடகமான *டெல்லி மாமியார்* என்பதன் தழுவல் ஆகும். இப்படம் தெலுங்கில் *பெஜவாடா ரௌடி* என்று மொழிமாற்றப்பட்டு வெளியானது.
# கற்பகம் வந்தாச்சு

## கதைச்சுருக்கம்

சக்திவேல் (அர்ஜுன்) ஓர் ஆதரவற்ற ஏழை. ரிக்சா ஓட்டும் தொழில் செய்து பிழைக்கிறான். தன்னைச் சுற்றி நடக்கும் அநியாயங்களைக் கண்டு கோபப்பட்டு சண்டை போடும் குணமுடையவன். கற்பகமும் (ராதிகா) அவனும் காதலர்கள்.  
இராஜா (கௌதம் சுந்தர்ராஜன்), சாரதி (ஒய். ஜி. மகேந்திரன்) இருவரும் சகோதரர்கள். சாரதி தன் மனைவி சரசுவின் (சூர்யா) சொல்லைத் தட்டாதவன். இராஜா திருமணமாகாத பிரம்மச்சாரி.  
இராஜாவும் இராதாவும் (வித்யாஸ்ரீ) காதலர்கள். இராதா ஏழை வீட்டுப்பெண். ஆனால் தைரியமானவள். அவளுடைய தந்தையும் அண்ணனும் பொறுப்பற்றவர்கள். இவர்களின் திருமணத்திற்கு சாரதி சம்மதிக்கிறான். ஆனால் சரசுவின் சம்மதத்தைப் பெற சரசுவிடம் இராதாவை பயந்த சுபாவம் கொண்ட பெண்ணாக நடிக்கச் சொல்கிறார்கள். சரசு திருமணத்திற்கு சம்மதிக்கிறாள். இராஜா-இராதா திருமணம் நடக்கிறது.  
திருமணத்திற்குப் பிறகு சரசுவிற்கும் இராதாவிற்கு அடிக்கடி சண்டை நடக்கிறது. டெல்லியிலிருந்து அவர்கள் வீட்டிற்கு வரும் உறவினர் மயில்சாமி (எஸ். எஸ். சந்திரன்) இவர்களுக்கு புத்திபுகட்ட ஒரு திட்டம் தீட்டுகிறார். கற்பகத்தை தன் மனைவியாக நடிக்கச்சொல்லி வீட்டுக்கு அழைத்துவருகிறார். கற்பகத்தின் சகோதரனாக சக்திவேலும் வருகிறான். இராதா - சரசு இருவரையும் கற்பகம் எப்படித் திருத்தினாள் என்பது மீதிக்கதை.
# கற்பகம் வந்தாச்சு

## நடிகர்கள்

- அர்ஜுன் - சக்திவேல்
- இராதிகா - கற்பகம்
- வித்யாஸ்ரீ - இராதா
- எஸ். எஸ். சந்திரன் - மயில்சாமி
- வினு சக்ரவர்த்தி - பசுபதி
- வெண்ணிற ஆடை மூர்த்தி - திருச்சிற்றம்பலம்
- ஒய். ஜி. மகேந்திரன் - சாரதி
- சார்லி - மாதவன்
- கௌதம் சுந்தர்ராஜன் - இராஜா
- சூர்யா - சரசு
- நாஞ்சில் நளினி - தங்கம்மா
- கோகிலா - கோகிலா
- தளபதி தினேஷ்
# கற்பகம் வந்தாச்சு

## இசை

இப்படத்திற்கு சங்கர் கணேஷ் இசையமைத்தனர். பாடல் வரிகளை வாலி, முத்துலிங்கம், நா. காமராசன், வெங்கடேஷ் ஆகியோர் இயற்றினர்.  
| 1 | நான் படிச்ச பள்ளிக்கூடம் | மலேசியா வாசுதேவன் | 3:42 |  |
| --- | --- | --- | --- | --- |
| 2 | பதநிச | சுஜா | 2:47 |  |
| 3 | பொண்ணு நினைச்சால் | எஸ். பி. பாலசுப்பிரமணியம், மனோ, சுவர்ணலதா, சுஜா | 4:14 |  |
| 4 | கற்பகம் வந்தாச்சு | குழு | 1:00 |  |
| 5 | நான்தாண்டி | சுவர்ணலதா | 3:51 |  |
| 6 | நாலு பக்கம் பேய்கள் | மனோ | 4:21 |  |
| 7 | முருகா வேல் முருகா | மனோ, சுவர்ணலதா | 3:41 | } |
# ஜேக்கப் வைரம்

**ஜேக்கப் வைரம்** (**Jacob Diamond**) (முன்னர் இம்பீரியல் அல்லது கிரேட் ஒயிட் டயமண்ட் என அறியப்பட்டது) என்பது ஒரு பெரிய வைரம் ஆகும். இது உலகின் ஐந்தாவது பெரிய வைரம் என்ற இடம் பெற்றுள்ளது. முன்பு இது ஐதராபாத் நிசாமுக்கு சொந்தமான விக்டோரியா வைரம் என நம்பப்பட்டது, தற்போது இதன் உரிமையாளராக இந்திய அரசு உள்ளது.  
இந்த வைரமானது செவ்வக மெத்தை வடிவில் வெட்டப்பட்டு, 58 பட்டைகள் கொண்டது ஆகும். மேலும் இது 39.5&nbsp;மிமீ நீளம், 29.25&nbsp;மிமீ அகலம் கொண்டதாக, 22.5&nbsp;மிமீ தடிமன் கொண்டதாக 184.75 காரட் (36.90 கி) எடைகொண்டது ஆகும்.  
புகழ்பெற்ற கோஹினூர் வைரத்தைப் போலன்றி, ஜேக்கப் வைரமானது வன்முறையால் கிடைத்த வைரமில்லை எனலாம். இதன் வரலாற்றில் இது இரு முறை கை மாறியுள்ளது. என்றாலும் இறுதியில் இந்திய ஒன்றியத்துடன் ஐதராபாத் இராச்சியம் இணைக்கப்பட்ட பிறகு இந்திய அரசின் உடைமையாக மாறியது.
# ஜேக்கப் வைரம்

## வரலாறு

இந்த வைரக் கல்லானது வெட்டப்படுவதற்காக ஐரோப்பாவிற்கு அனுப்பப்படுவதற்கு முன்பு, சுமார் 400 காரட் (80கி) எடையில் இருந்தததாக கருதப்படுகிறது.  
இந்த வைரத்தை விற்பனை செய்ய 1891 ஆம் ஆண்டில் அலெக்ஸாண்டர் மால்கம் ஜேக்கப் என்பவர் ஐதராபாத் வந்தார்.  ஐதராபாத்தின் ஆறாவது நிசாமான மெஹபூப் அலிகானிடம் வைரத்தின் மாதிரியைக் காட்டி அதை விற்பது குறித்து பேசினார். வைரத்தின் விலை ரூ. 46 லட்சம் எனவும், அதை வாங்க சம்மதித்தால் பாதிபணத்தை முன்பணமாக செலுத்தவேண்டும் என்றார். அ்வாறானால் வைரத்தை தருவிப்பதாக கூறினார். இதற்கு அசல் வைரக்கல்லைக் கொண்டுவந்தால் அதை பார்த்துவிட்டு, பணம் கொடுப்பதாக நிசாம் கூறினார். இதையடுத்து நிசாமின் சொல்லை நம்பி வைரக்கல்லை ஜோக்கப் வரவழைத்தார். அதற்காகத் தன்னுடைய பணத்திலிருந்து ரூ. 23 லட்சத்தை இங்கிலாந்து வியாபாரியின் கணக்கில் கட்டியிருந்தார். அசல் வைரம் வந்ததும் அதை நிசாமிடம் கொடுத்தர். அதில் அவ்வளவாக ஆர்வம் காட்டாத நிசாம் தான் எதிர்பார்த்தது போல் வைரம் இல்லை என்று வைரத்தை திருப்பி கொடுத்துவிட்டார். வேறு வழியில்லாமல் ஜேக்கப் இங்கிலாந்து வணிகரிடம் வைரத்தைத் திருப்பி அனுப்புவதாகவும், தான் செலுத்திய பணத்தைத் திரும்பத் தரும்படியும் கேட்டுக்கொண்டார். இதற்கு ஒப்புக்கொள்ளாத இங்கிலாந்து வணிகர், ஜேக்கப், தன்னை ஏமாற்ற நினைப்பதாகப் புகார் கொடுத்தார். இதையடுத்து ஜேக்கப் கைது செய்யப்பட்டு, அவர்மீது மோசடி வழக்குகள் பதிவு செய்யப்பட்டு, அந்த வைரம் பறிமுதல் செய்யப்பட்டது. ஜோக்கப் வழக்கில் இருந்து விடுதலையானார், என்றாலும் அவர் வைரத்துக்கு செலுத்திய பணம் திரும்பக் கிடைக்கவில்லை. இறுதியில் வைரத்தின் விலையில் மீதி பாதியான ரூ. 23 லட்சத்தை, நிசாமிடம் வாங்கிக் கொண்ட இங்கிலாந்து வியாபாரி வைரத்தை நிசாமிடமே அளித்துவிட்டார். ஆக வைரமானது பாதி விலைக்கு நிசாமிடம் வந்து சேர்ந்தது.  
கடைசி நிசாமான உஸ்மான் அலிகான் தன் தந்தை காலமான பல ஆண்டுகளுக்குப் பிறகு, சௌமகல்லா அரண்மனையில் உஸ்மானின் தந்தையும், முன்னாள் நிஜாமுமான மெஹபூப் அலிகானின் பழைய காலணிக்குள் இருந்து இந்த வைரக்கல்லை எடுத்தார்.  அவர் வைரத்தின் உண்மையான மதிப்பை உணராமல் அதை ஒரு சாதாரணக் கல் என்று கருதி, நீண்டகாலம் அதை தன் மேசையில் தாள்கள் பறக்காமலிருக்க வைத்திருந்தார். பின்னர் இது நிசாமின் பொக்கித்தை வந்தடைந்தது.  
நிசாம் சொத்துகள் தொடர்பான வழக்குகளுக்குப் பிறகு இந்த வைரமானது நிசாமின் இதர நகைகளுடன் சேர்த்து 1995 ஆம் ஆண்டு 13 மில்லியன் டாலர் விலையில் நிசாமின் அறக்கட்டளையிடமிருந்து இந்திய அரசால் வாங்கப்பட்டு,  மும்பையில் உள்ள இந்திய ரிசர்வ் வங்கியின் பெட்டகத்தில் வைக்கப்பட்டது.[citation needed]  
2001 மற்றும் 2007 ஆம் ஆண்டுகளில் ஐதராபாத் சலார் ஜங் அருங்காட்சியகத்தில் நடந்த நிசாமின் நகை கண்காட்சியின் ஒரு முக்கிய அம்சமாக ஜேக்கப் வைரம் காட்சிப்படுத்தப்பட்டது.
# சேவா கிராமம்

**சேவா கிராமம்** (Sevagram) என்பது இந்தியாவின் மகாராட்டிர மாநிலத்தின் வார்தா மாவட்டத்தில் உள்ள ஒரு கிராமம் ஆகும். இது மோகன்தாஸ் கரம்சந்த் காந்தியின் ஆசிரமம் அமைந்த இடமாக, 1936 இல் இருந்து 1948 இல் அவரது இறப்பு வரை இருந்தது.
# சேவா கிராமம்

## கண்ணோட்டம்

வர்தாவிலிருந்து சுமார் 8 கி.மீ தூரத்தில் உள்ள இந்த புறநகரில் மகாத்மா காந்தி தனது சேவா கிராமம ஆசிரமத்தை அமைத்தார். அப்போது அங்குள்ள கிராமத்தில் ஆயிரம் பேர் வழ்ந்துவந்தனர். மகாத்மா காந்தியின் ஒரு சீடனான வார்தாவின் ஜம்னாலால் பஜாஜ் என்பவர் கொடையாக அளித்த 300 ஏக்கர் நிலப்பகுதியில் இது உருவாக்கப்பட்டது. ஆசிரமத்திற்கு அருகில் இந்திய சுதந்திரப் போராட்டக்கால கலைப்பொருட்கள் பாதுகாக்கப்படும் ஒரு அருங்காட்சியகம் உள்ளது.
# சேவா கிராமம்

## வரலாறு

1930இல் உப்பு சத்தியாகிரகத்துக்காக சபர்மதி ஆசிரமத்தில் இருந்து தண்டிக்கு நடைப்பயணம் சென்ற காந்தி, அதன் பிறகு இந்தியாவுக்குச் சுதந்திரம் கிடைக்கும்வரை மீண்டும் சபர்மதி ஆசிரமத்துக்குத் திரும்புவதில்லை என்று முடிவெடுத்தார். இரண்டு ஆண்டுகளுக்கும் மேலாக சிறையில் கழித்தார். விடுதலைக்குப் பிறகு இந்தியா முழுவதும் சுற்றுப்பயணம் மேற்கொண்டார். அதன் பிறகு இந்தியாவின் மையப் பகுதியில் இருந்தபடி இயங்க விரும்பினார். 1934இல் ஜம்னாலால் பஜாஜ்ஜின் அழைப்பின் பெயரில் மகாராஷ்டிரத்தில் இருந்த வர்தா நகரத்துக்குச் சென்றார். அங்கு பஜாஜின் பங்ககளாவின் ஒரு அறையில் தங்கினார்.  
வராதாவின் பறநகரப் பகுதியான ஷேகான் என்ற கிராமத்தில் 1936 ஏப்ரலில் காந்தி தனது ஆசிரமத்தை நிறுவினார். ஷேகான் கிராமத்துக்கு ‘சேவா கிராமம்’ என்று பெயர் மாற்றப்பட்டது. சேவாகிராமம் வந்தபோது காந்தி 67 வயதானவராக இருந்தார். இந்த ஆசிரமத்தில் காந்தி மற்றும் கஸ்தூர்பாய் ஆகியோருக்கும், அவரது ஆதரவாளர்களும் கிராமப்புற வீடுகளை ஒத்த சிறுவீடுகள் கட்டப்பட்டன. சாதி வேறுபாட்டை ஒழிக்கும் விதமாக ஆசிரமத்தில் இருந்த பொது சமையலறையில் சில அரிசனர்கள் பயன்படுத்தப்பட்டனர். டாம் ஆற்றின் கரையில் இருந்த வினோபா பாவேவின் பரம் தம் ஆசிரமமானது இதற்கு அருகிலேயே இருந்தது. தேசியம் சார்ந்த பல முக்கியமான விஷயங்கள் மற்றும் இயக்கம் பற்றிய பல முடிவுகள் சேவாகிராமில் எடுக்கப்பட்டன. நாட்டின் உள்ளார்ந்த வலிமைக்காக காந்தி உருவாக்கிய தேசிய கட்டுமானப் பணிகளுக்கான பல நிறுவனங்களின் மையமாக இது இருந்தது.  
சேவாகிராமமானது வார்தாவிலிருந்து 8 கி.மீ, மற்றும் நாக்பூரிலிருந்து 75 கி.மீ தொலைவில் உள்ளது. பல நடைமுறை சிக்கல்கள் இருந்தபோதிலும், இங்கே குடியேற காந்தி முடிவு செய்தார். அவரது மனைவி கஸ்தூரிபாயைத் தவிர வேறு யாரையும் அவர் உடன் வைத்துக்கொள்ள விரும்பவில்லை என்றாலும், சேவாக்கிராம் ஆசிரமம் ஒரு முழுமையான நிறுவனமாக ஆகும் வரை அவருடன் பலர் பணியாற்றினர். சேவா கிராமத்தில் அப்போது ஒரு வசதியும் இல்லை, ஒரு தபால் தந்தி அலுவலகம்கூட இல்லை. கடிதங்கள் வர்தாவில் இருந்து கொண்டவரப்பட்டன. புனிதரான கஜானான் மஹாராஜ் என்பவரின் வசிப்பிடமான ஷாகோ என்ற பெயருடைய மற்றொரு பிரபல கிராமம்மும் அப்பகுதியில் இருந்தது. இதனால் காந்திக்கு வரும் கடிதங்கள் தவறாக அங்கு கொண்டுசெல்லப்பட்டன. எனவே, 1940 ஆம் ஆண்டில் இந்த கிராமத்தின் பெயரை சேவா கிராமம் என பெயர் மாற்ற முடிவு செய்யப்பட்டது.
# சேவா கிராமம்

## போக்குவரத்து

சேவா கிராமமானது தொடருந்து மற்றும் பேருந்து மூலம் நன்கு இணைக்கப்பட்டுள்ளது. சேவாகிராம தொடருந்து நிலையமானது பிரதான கிராமத்திலிருந்து 6 கி.மீ தொலைவில் உள்ளது. முன்னர் இந்த நிலையமானது வார்தா கிழக்கு தொடருந்து நிலையம் என்ற பெயரோடு இருந்தது. இந்த நிலையமானது ஹௌரா-நாக்பூர்-மும்பை வழித்தடத்தில் உள்ளது. வடக்கிலிருந்து தெற்காகவும், கிழக்கிலிருந்து மேற்காகவும், இந்தப் பாதையில் பெரும்பாலான தொடருந்துகள் செல்கின்றன. அருகில் உள்ள வானூர்தி நிலையம் 55 கி.மீ தொலைவில் நாக்பூரில் உள்ளது.
# சேவா கிராமம்

## கல்வி

இந்தியாவில் முதல் கிராமப்புற மருத்துவக் கல்லூரியான, மகாத்மா காந்தி இன்ஸ்டிடியூட் ஆப் மெடிக்கல் சயின்சஸ் மற்றும் ஒரு பொறியியல் கல்லூரியான, பபுரா தேஷ்முக் காலேஜ் ஆப் இன்ஜினியரிங் ஆகியவை சேவாகிராமத்தில் உள்ளன, இவை கிராமப்புற அறக்கட்டளையால் நடத்தப்படுகின்றன.
# எலிசபெத் லாப்டஸ்

**எலிசபெத் எஃப். லாப்டஸ்** (Elizabeth Loftus இயற்பெயர்:**எலிசபெத் பிஷ்மேன்**, அக்டோபர் 16, 1944) ஒரு அமெரிக்க அறிவாற்றல் உளவியலாளர் மற்றும் மனித நினைவாற்றல் நிபுணர் ஆவார். லாப்டஸ் தவறான் தகவல்களின் விளைவுகள் மற்றும் நேரில் கண்ட சாட்சிகளின் நினைவுகள், நினைவுருவாக்கம், குழந்தைப்பருவத்தில் நடந்த பாலியல் வன்கொடுமை உள்ளிட்ட இயற்கைக்கு மாறான தவறான நினைவுகளின் இயல்புகள் ஆகியவற்றை மீட்டுக் கொணரும் உளவியல் முறைகளில் சிறந்த அவரது முன்னோடிப் பணிகளுக்காகப் பெரிதும் அறியப்பட்டவர், ஆவார். அவர் மனித நினைவகத்தின் தன்மை பற்றிய விரிவான ஆராய்ச்சியை மேற்கொண்டவர். நாம் சொல்லும் விடயங்கள் மூலம் நினைவுகள் எவ்வாறு மாற்றப்படலாம் என்பதை அவனுடைய சோதனைகள் வெளிப்படுத்துகின்றன.  
ஆய்வகத்திற்குள்ளே அரும்பணிகளைச் செய்த அதே நேரத்தில், லாப்டஸ் தனது ஆய்வுகளைச் சட்ட அமைப்புகளுக்குப் பயன்படுத்துவதில் பெரிதும் ஈடுபட்டிருந்தார்; அவர் நூற்றுக்கணக்கான வழக்குகளுக்கு ஆலோசனைகள் அல்லது நிபுண சாட்சியாக சாட்சியம் வழங்கினார் லாப்டஸ் தனது பணிகளுக்காக உலகம் முழுவதும் அங்கீகாரம் பெற்றார், பல்வேறு விருதுகள் மற்றும் மதிப்புறு பட்டங்களைப் பெற்றார். 2002 ஆம் ஆண்டில், *ரிவ்யூ ஆஃப் ஜெனரல் சைக்காலஜி* என்ற இதழ் வெளியிட்ட, இருபதாம் நூற்றாண்டின் செல்வாக்குள்ள 100 உளவியல் ஆய்வாளர்களின் பட்டியலில் லாப்டஸ் 58 ஆவது இடம் பெற்றார். மேலும் பட்டியலில் அதிக மதிப்பெண் பெற்ற பெண்மணியாகவும் இடம் பிடித்தார்.